Julie Øksnes

**Julie Øksnes** (født Julie Andreassen 1. juni 1936) er en norsk skuespiller. 

Hun er født i Kristiansand og oppvokst i Rana. Knapt 17 år gammel ble hun som den til da yngste tatt opp ved Teaterhøgskolen i 1953. Hun ble uteksaminert i 1956 og har siden vært basert i Oslo.

Julie Øksnes filmdebuterte med en mindre rolle i Arne Skouens *[[Omringet]]* (1960). Hun har siden konsentrert seg mest om teater og har vært mest aktiv ved Det norske teatret. Blant hennes viktigste teaterroller kan nevnes Stabbursmusa i Thorbjørn Egners *[[Dyrene i Hakkebakkeskogen]]* (Trøndelag Teater, 1971), Rottejomfruen i Henrik Ibsens *[[Lille Eyolf]]* (Trøndelag Teater, 1972), Ingrid i Ibsens *[[Peer Gynt]]* (Trøndelag Teater, 1973), Indianna i Olav Duuns *[[Medmenneske]]* (Det norske teatret, 1976), Andrine i Oskar Braatens *Bra mennesker* (Det Norske Teatret, 1978), Anne Signekjerring i Ludvig Holbergs *Barselstuen* (Det Norske Teatret, 1990) og Frøken Pruseluska i Astrid Lindgrens *[[Pippi Langstrømpe]]* (Nordland Teater, 1996).

Hun hadde rolle som moren til Ronnie (Trond Peter Stamsø Munch) i ungdomsfilmen *[[Piratene]]* (1983). Øksnes har vært aktiv på fjernsyn, blant annet i *[[Nitimemordet]]* (1976), den første av flere kriminalserier med Helmer & Sigurdson. Fra slutten av 1970-tallet var hun også tilknyttet Fjernsynsteatret, hvor hun medvirket i produksjoner som *Den som henger i en tråd* (1980) av Nini Roll Anker, *[[Medmenneske (tv-serie)|Medmenneske]]* (1981) av Olav Duun, *[[Av måneskinn gror det ingenting]]* (1987) av Torborg Nedreaas, og *Dødsdansen* (1991) av August Strindberg. I 2002 medvirket hun i NRK-miniserien *[[Lekestue (TV-serie 2002)|Lekestue]]* (2002), men er mest kjent for sin rolle som den Alzheimer-syke Ingeborg i seersuksessen *[[Himmelblå]]* som gikk på NRK fra 2008 til 2010. Øksnes hadde i 2014 med en gjesterolle i TV 2s såpeserie *[[Hotel Cæsar]]*.

I tillegg har Øksnes også vært aktiv i Radioteatret i mange år.

Hun var gift med skuespiller Erik Øksnes (1930-1998).
## Roller (utvalg)

### Teater
* Euphie i *Kvinner* (1953) på Folketeatret
* Jenny i *[[En handelsreisendes død|Ein seljars død]]* (1967) på Det norske teatret
* Bondekona i *Smal veg mot det djupe nord* (1969) på Det norske teatret
* Ei kone i *Læraren* (1969) på Det norske teatret
* Hushjelpen i *Den tapre soldat Svejk* (1971) på Trøndelag Teater
* Mrs. Piggott Jones i *Den herskende klasse* (1971) på Trøndelag Teater
* Stabbursmusa i *[[Dyrene i Hakkebakkeskogen]]* (1971) på Trøndelag Teater
* Birgit i *Tilstanden* (1972) på Trøndelag Teater
* Rottejomfruen i *[[Lille Eyolf]]* (1972) på Trøndelag Teater
* Kvinnen i *[[Det gode mennesket i Sezuan|Det gode menneske fra Sezuan]]* (1972) på Trøndelag Teater
* Ingrid i *[[Peer Gynt]]* (1973) på Trøndelag Teater
* Tjenestepiken Marie i *[[Den spanske flue]]* (1973) på Trøndelag Teater
* Fru Lina Rose i *Fysikerne* (1974) på Trøndelag Teater
* Indianna i *[[Medmenneske]]* (1976) på Det norske teatret
* Kona til bonden i *Kurder-spel* (1978) på Det norske teatret
* Andrine i *Bra mennesker* (1978) på Det norske teatret
* Tamara, Stalins sekretær i *Kollontaj* (1980) på Det norske teatret
* Lagreta, mor til Julius i *[[Ungen (skuespill)|Ungen]]* (1981) på Det norske teatret
* Engel, Byjente og Pleierske i *[[Faust (Goethe)|Faust]]* (1985) på Det norske teatret
* Tjenestejente i *[[Måken]]* (1987) på Det norske teatret
* Anne Signekjerring i *Barselstuen* (1990) på Det norske teatret
* Lærerinnen i *[[Pippi Langstrømpe]]* (1992) på Det norske teatret
* Mora og Ei hore i *Roberto Zucco* (1992) på Det norske teatret
* Bestemor i *Huset i skogen med mormor og de åtte ungene* (1993) på Oslo Nye Teater
* Fjerde hustru i *Yerma* (1994) på Oslo Nye Teater
* Frau Schneider i *Besøk av ei gammal dame* (1996) på Det norske teatret
* Frøken Pruseluska i *[[Pippi Langstrømpe]]* (1996) på Nordland Teater
* Tante Henriette i *Historier fra Wienerskogen* (2001) på Det norske teatret

### Fjernsynsteatret
* Stuepike i *Gruer-saken* (1977)
* Fru Larsen i *Grenseland* (1979)
* Jakoba i *Den som henger i en tråd* (1980)
* Hanne i *Ballerina* (1980)
* Kona til Karl Albert i *[[Medmenneske (tv-serie)|Medmenneske]]* (1981)
* Nabofrua i *Alma* (1985)
* Fru Nilsen i *[[Av måneskinn gror det ingenting]]* (1987)
* Maja i *Dødsdansen* (1991)
* Fru Aslaksen i *[[Fedrelandet (TV-serie)|Fedrelandet]]* (1991)

### Film
* *[[Omringet]]* (1960)
* Ronnies mor i *[[Piratene]]* (1983)

### TV
* Ruth Myhre i *[[Nitimemordet]]* (1976)
* Ektepar i *[[I de beste familier]]* - episode 4 (1994)
* Nabodame i *[[Fox Grønland]]* - episode 6 (2001)
* Bestemor i *[[Lekestue (TV-serie 2002)|Lekestue]]* (2002)
* Gabrielsen i *[[Fox Grønland]]* - episode 16 (2003)
* Ingeborg i *[[Himmelblå]]* (2008-2009)
* Gerda Skogstad i *[[Hotel Cæsar]]* (2014)

### NRK Radioteatret
* *Fallet* (1979)
* *Mistenkelig dødsfall* (1982)
* *[[Dracula (hørespill)|Dracula]]* (1983)
* *Alvhild* (1992)
* *Brand* (1999)
* *Keiser og galileer* (2003)
* *[[St. Laurentius' tårer (hørespill)|St. Laurentius' tårer]]* (2013)

## Referanser


## Eksterne lenker
* 
*  Julie Øksnes hos Teaternett